b'\n_START_ARTICLE_\nSa\xc4\x8dems\n_START_SECTION_\nEtimolo\xc4\xa3ija\n_START_PARAGRAPH_\n\xc5\xa0\xc4\xb7iet, ka abiem tituliem ir kop\xc4\xabga izcelsme. Lai ar\xc4\xab kolonisti un v\xc4\x93sturnieki v\xc4\x81rdu "sagamors" da\xc5\xbereiz attiecin\xc4\x81ja uz zem\xc4\x81ka ranga virsaiti, m\xc5\xabsdien\xc4\x81s tiek uzskat\xc4\xabts ka "sa\xc4\x8dems" un "sagamors" ir viena un t\xc4\x81 pa\xc5\xa1a v\xc4\x81rda dialektiskas at\xc5\xa1\xc4\xb7ir\xc4\xabbas.\n_START_SECTION_\nIev\xc4\x93rojam\xc4\x81kie sa\xc4\x8demi\n_START_PARAGRAPH_\nOusamekuins bija vampanoagu konfeder\xc4\x81cijas augst\xc4\x81kais sa\xc4\x8dems jeb masasoits (Jaunanglijas dienvidda\xc4\xbcas algonkiniem k\xc4\x81 "masasoits sa\xc4\x8dems"). Naragansetu masasoiti pirms cilts pak\xc4\xbcau\xc5\xa1anas bija Canonicus (apm. 1565.\xe2\x80\x941647.) un Canonchet (?\xe2\x80\x941676.). Pekotu masasoiti: Wopigwooit (?\xe2\x80\x941631.), Sassacus (apm. 1560.\xe2\x80\x941647.), moheganu masasoiti: Unkass (apm. 1588.\xe2\x80\x941683.), Mahomet Weyonomon (?\xe2\x80\x941736.), niantiku sa\xc4\x8dems: Ninigret._NEWLINE_Penakuku konfeder\xc4\x81cijas augst\xc4\x81kie sa\xc4\x8demi: Passaconaway (dzimis starp 1550. un 1570., miris 1679.), Wonalancet (apm. 1619.\xe2\x80\x941697.), penobskotu: Madockawando (apm.1630.\xe2\x80\x941698.), abenaku: Samoset (apm. 1590.\xe2\x80\x941653.)._NEWLINE_Titulu "sagamors" sav\xc4\x81 rom\xc4\x81n\xc4\x81 "P\xc4\x93d\xc4\x93jais mohik\xc4\x81nis" bie\xc5\xbei izmantoja D\xc5\xbeeimss Fenimors K\xc5\xabpers.'